**Eelnõu**

**Narva LinnavOLIKOGU**

**Määrus**

**Narva ……………….. nr. …..**

**Koolitöötajate koosseisu kinnitamise kord**

Määrus kehtestatakse põhikooli- ja gümnaasiumiseaduse § 74 lõike 2 alusel

1. **Üldsätted**

Antud korraga kehtestatakse Narva munitsipaalkoolide töötajate koosseisu kinnitamise kord.

1. **Koolitöötajate koosseisu kinnitamine**
2. Koolitöötajate koosseisu kinnitab direktor lähtuvalt põhimõttest, et pärast koolitöötajate koosseisu kinnitamist on tagatud:
3. kooli eelarve täitmine;
4. õppekava täitmine ja selle kvaliteedi tagamine;
5. seaduses nõutud teenused;
6. kooli majandustegevuse jätkusuutlikkus.
7. Direktor esitab koolitöötajate koosseisu eelnõu vähemalt 2 nädalat enne selle kinnitamist Narva Linnavalitsuse Kultuuriosakonna juhatajale arvamuse andmiseks.
8. **Rakendussätted**

Määrus jõustub seadusega sätestatud korras.

Aleksandr Jefimov

Volikogu esimees

## Eelnõu

# NARVA LINNAVALITSUS

### PROTOKOLLILINE OTSUS

Narva \_\_\_.\_\_\_\_\_\_\_.2011 nr \_\_\_\_

**Narva Linnavolikogu määruse „Koolitöötajate koosseisu kinnitamise kord“ eelnõu esitamine**

Narva Linnavalitsus võtab vastu protokollilise otsuse:

1. Nõustuda esitatud Narva Linnavolikogu määruse eelnõuga.
2. Volitada Narva Linnavalitsuse Kultuuriosakonna juhataja Viktoria Lutust antud küsimust ette kandma Narva Linnavolikogu istungil.

Tarmo Tammiste

Linnapea Ants Liimets

 Linnasekretär

Narva Linnavalitsus

Peetri 5

20308 NARVA 16.09.2013 nr 3.1-19/26

**Õ I E N D**

Määrus kehtestatakse põhikooli- ja gümnaasiumiseaduse § 74 lõike 2 alusel.

01.09.2013. a jõustusid põhikooli- ja gümnaasiumiseaduse muudatused. Muuhulgas muudeti ka seaduse § 74 lg 3, millega sätestatakse koolitöötajate koosseisu kinnitamist. Õigusnormi kuni 31.08.2013. a kehtinud redaktsioon: „Koolitöötajate koosseis kinnitatakse direktori ettepanekul kooli pidaja kehtestatud korras, arvestades haridus- ja teadusministri kehtestatud koolitöötajate miinimumkoosseisu“. Kuni 31.08.2013. a lähtuti koolitöötajate koosseisu kinnitamisel Narva Linnavalitsuse Kultuuriosakonna põhimääruse punktist 5.12 (osakonna juhataja pädevus – kinnitab alluvate asutuste koosseisud).

Alates 01.09.2013. a põhikooli- ja gümnaasiumiseaduse jõustunud redaktsioonis sõnastati ülalmainitud õigusnormi ümber järgmiselt (§ 74 lg 3): „Koolitöötajate koosseisu kinnitab direktor kooli pidaja kehtestatud korras“. Sellest tulenevalt kuulub nüüd koolitöötajate koosseisu kinnitamine õppeasutuse direktori ainupädevusse ja antud toimingu tegemisel ei ole enam võimalik lähtuda Kultuuriosakonna põhimäärusest.

Narva Linnavalitsuse Kultuuriosakond koostas koolitöötajate koosseisu kinnitamise korra eelnõu, millega pannakse paika põhimõtteid, mida järgides kinnitavad koolidirektorid koolitöötajate koosseisu – kooli eelarve täitmine, õppekava täitmine ja selle kvaliteedi tagamine, seaduses nõutud teenuste tagamine, kooli majandustegevuse jätkusuutlikkus. Enne koolitöötajate koosseisu kinnitamist nähakse ette uue koosseisu eelnõu esitamist Kultuuriosakonna juhatajale arvamuse andmiseks. Antud toimingu eesmärk on maandada koosseisu muutmisega kaasnevaid riske.

Lugupidamisega

Viktoria Lutus

Juhataja

Vladislav Iljin 359 9127

vladislav.iljin@narva.ee

**Peetri plats 1 Telefon 359 9120, 359 9122, 359 9124 e-post: kultuur@narva.ee**

**20308 NARVA Faks 359 9199 Registrikood 75024260**